জাহেরাইট

জাহেরাইট হল এক ধরনের খনিজ পদার্থ। এটি অ্যালুমিনিয়ামের এক ধরনের জটিল জলীয় সালফেট। এর সংকেত Al12(OH)26(SO4)5·20H2O। ১৯৭৭ সালে বাংলাদেশি ভূতত্ত্ববিদ এম. এ. জাহেরের নামানুসারে খনিজ পদার্থটির নাম জাহেরাইট রাখা হয়েছিল। খনিজটি পানিতে দ্রবণীয়। এটির রং সাদা থেকে নীলাভ সবুজ হতে পারে। এম. এ. জাহের জাহেরাইট আবিষ্কার করেছিলেন।

আবিষ্কার
এম. এ. জাহের ১৯৬৯ সালে মিশিগান প্রযুক্তি বিশ্ববিদ্যালয়ে পড়াকালীন সময়ে তার স্নাতকোত্তর গবেষণাপত্রে পাকিস্তানের পাঞ্জাব প্রদেশের সল্ট রেঞ্জে সন্ধান পাওয়া এক নতুন খনিজ পদার্থের নাম উল্লেখ করেছিলেন। ১৯৭৭ সালে খনিজ পদার্থটির নাম তার নামানুসারে জাহেরাইট রাখে আন্তর্জাতিক খনিজ সংঘ।

বর্ণনা
জাহেরাইট ২০০° সেলসিয়াস তাপমাত্রায় তার জলীয় অংশ হারায়। এটি একটি অতেজস্ক্রিয় খনিজ পদার্থ। এর আণবিক ভর ১৬০৬.৫৯ গ্রাম।

পাকিস্তানের পাঞ্জাব প্রদেশের সল্ট রেঞ্জ অঞ্চলে এই খনিজ পদার্থটি আবিষ্কৃত হয়। ১৯৮৪ সালের মার্চ মাসে যুক্তরাজ্যের মিনারেলোজিকাল ম্যাগাজিন এ দক্ষিণ আফ্রিকার বুশম্যানল্যান্ডের পোফাডারে জাহেরাইটের উপস্থিতির খবর প্রকাশ করে।Beukes, G., Schoch, A., De Bruiyn, H., Van der Westhuizen, W., & Bok, L. (1984). A new occurrence of the hydrated aluminium sulphate zaherite, from Pofadder, South Africa. Mineralogical Magazine, 48(346), 131-135 এছাড়া, ভারতের কেরালায় জাহেরাইটের দেখা মিলেছে।

তথ্যসূত্র

বিষয়শ্রেণী:খনিজ পদার্থ